**Gülnar Məmmədova** (tam adı: **Gülnar Mərfət qızı Məmmədova**; d. 11 may 1991, Əli Bayramlı) — Azərbaycan şahmatçısı, qadınlar arasında qrossmeyster (2012), Azərbaycan şahmat tarixində ilk dəfə kişilər arasında Beynəlxalq usta (2017). 3 qat Azərbaycan çempionu, bir sıra beynəlxalq turnirlərin qalibi və mükafatçısı. 2009-cu ildən şahmat üzrə qadınlardan ibarət Azərbaycan yığma komandasının üzvü.

Həyatı
------

11 may 1991-ci ildə Əli Bayramlı (indiki Şirvan) şəhərində anadan olub.

### Orta təhsil

1997-ci ildə Əli Bayramlı şəhəri, Tahir Bağırov adına 11 saylı orta məktəbin 1-ci sinfinə gedib.2008-ci ildə Əli Bayramlı şəhəri, Elçin İmanov adına 10 saylı orta məktəbi bitirib.

### Ali təhsil

2008-2012 Azərbaycan Dövlət Bədən Tərbiyəsi və İdman Akademiyası - Bakalavr
2012-2014 Azərbaycan Dövlət Bədən Tərbiyəsi və İdman Akademiyası - Magistr

### Fəaliyyət

2014-cü ildən Azərbaycan Dövlət Bədən Tərbiyəsi və İdman Akademiyasında şahmat müəllimi kimi fəaliyyət göstərir.

Karyera
-------

Şahmatla 6 yaşından məşğul olmağa başlayıb. İlk uğuru şahmatla məşğul olmasından 23 gün sonraya təsadüf edir. Belə ki, 1997-ci ildə Şirvan şəhərində 28 May Respublika Gününə həsr olunmuş şahmat turnirinin qalibi olub. 16 yaşadək şahmatçılar arasında dünya ikincisi və Avropa üçüncüsü olub.2009 və 2010-cu ildə qadınlar arasında Azərbaycan çempionu olub. 2016-cı ildə Bakıda keçirilən Şahmat Olimpiadasında 3-cü lövhədə qızıl medal qazanaraq, Azərbaycan qadın şahmatında ilkə imza atıb. Həmin il klublararası Avropa Kubokunda "Odlar Yurdu" komandasının tərkibində öz lövhəsində gümüş medal qazanıb və əmsalını özü üçün rekord həddə - 2401-ə çatdırıb. Bununla da qadın şahmatımızda Beynəlxalq Usta (IM) dərəcəsinə yüksələn ilk şahmatçı olub. 2017-ci ildə "Odlar Yurdu"nun Avropa ikincisi olmasında pay sahibi olub.2018-ci ildə yenə klublararası Avropa Kubokunda öz lövhəsində gümüş medal qazanıb.2019-cu ildə Azərbaycanın qadınlardan ibarət yığmasının heyətində Avropa çempionatının bürünc medalını qazanıb. 2021-ci ildə 11 illik fasilədən sonra 3-cü dəfə Azərbaycan çempionu olub. Həmin il fərdi Avropa çempionatında 6-cı yeri tutaraq Dünya Kubokuna vəsiqə qazanıb.

Reytinq
-------

Beynəlxalq Şahmat Federasiyasının (FIDE) 2017-ci ilin yanvar ayı üçün açıqladığı reytinq siyahısında Gülnar Məmmədova 2401 reytinq xalı ilə dünyanın ən güclü 100 xanım zəka ustası sırasına daxil olaraq 64-cü pillədə qərarlaşırdı. Bu hələ ki, karyerasında ən yüksək reytinq olub.

|  |  |
| --- | --- |
|  | ***Şahmatçı** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |


| ⛭Azərbaycan bayrağı Azərbaycanın qadınlar arasında beynəlxalq qrossmeysterləri |
| --- |
| 
Aydan Höccətova |
Aynur Sofiyeva |
Firuzə Vəlixanlı |
Gövhər Beydullayeva |
Gülnar Məmmədova |
Günay Məmmədzadə |
Xanım Balacayeva |
Xəyalə Abdulla |
İlahə Qədimova |
Nərgiz Umudova |
Nərmin Kazımova |
Nərmin Xələfova |
Türkan Məmmədyarova |
Ülviyyə Fətəliyeva |
Zeynəb Məmmədyarova
 |

| ⛭Qadınlar arasında şahmat üzrə Azərbaycan çempionları |
| --- |
| 1991—2000 (bilinmir)  • 2001 (Zeynəb Məmmədyarova)  • 2002 (Firuzə Vəlixanlı)  • 2003 (Türkan Məmmədyarova)  • 2004 (Afaq Xudaverdiyeva)  • 2005 (bilinmir)  • 2006 (Xəyalə İsgəndərova)  • 2007 (Zeynəb Məmmədyarova)  • 2008 (Zeynəb Məmmədyarova)  • 2009 (Nərmin Kazımova)  • 2010 (Türkan Məmmədyarova)  • 2011 (Türkan Məmmədyarova)  • 2012 (Türkan Məmmədyarova)  • 2013 (Xəyalə Abdulla)  • 2014 (Aytən Amrayeva)  • 2015 (Zeynəb Məmmədyarova)  • 2016 (Nərmin Kazımova)  • 2017 (Günay Məmmədzadə)  • 2018 (Xanım Balacayeva)  • 2019 (Günay Məmmədzadə)  • 2020 (Xanım Balacayeva)  • 2021 (Gülnar Məmmədova)  • 2022 (Gövhər Beydullayeva)  • 2023 (Gövhər Beydullayeva) |  |

1. ↑  ratings.fide.com (ing.).